ข้อใดเป็นผลข้างเคียงของยาฟลูราซีแพมต่อกล้ามเนื้อ ระหว่าง กล้ามเนื้ออ่อนแรง หรือ มีผื่นคัน
กล้ามเนื้ออ่อนแรง เพราะผลข้างเคียงของยาฟลูราซีแพมต่อกล้ามเนื้อ คือ กล้ามเนื้ออ่อนแรง ส่วนมีผื่นคัน เป็นผลข้างเคียงของยาฟลูราซีแพมต่อผิวหนัง

ยาฟลูราซีแพม (Flurazepam หรือ Flurazepam hydrochloride) เป็นยาอนุพันธ์ของยาเบนโซไดอะซิปีน (Benzodiazepine) สามารถออกฤทธิ์ต่อจิตประสาทเป็นระยะเวลานาน ทางคลินิกใช้เป็นยาคลายความวิตกกังวล ยับยั้งอาการโรคลมชัก ช่วยสงบประสาท/ยาคลายเครียด และเป็นยาคลายกล้ามเนื้อ ยานี้มีวางจำหน่ายครั้งแรกในปี ค.ศ. 1970 (พ.ศ.2513) รูปแบบยาแผนปัจจุบันที่พบเห็นของยานี้จะเป็นยาชนิดรับประทาน ด้วยตัวยาสามารถถูกดูดซึมจากระบบทางเดินอาหารได้เป็นอย่างดี ยาฟลูราซีแพมในกระแสเลือดจะจับกับพลาสมาโปรตีนได้ 97 % โดยประมาณ ยานี้สามารถซึมผ่านรกของมารดาได้ และร่างกายต้องใช้เวลาประมาณ 2.3 ชั่วโมง เพื่อกำจัดยานี้ออกจากกระแสเลือด โดยผ่านทิ้งไปกับปัสสาวะ

ยาฟลูราซีแพม สามารถก่อให้เกิดผลไม่พึงประสงค์ (ผลข้างเคียง/อาการข้างเคียง)ต่อระบบอวัยวะต่างๆ ของร่างกาย ดังนี้
- ผลต่อระบบประสาท: เช่น ง่วงนอน วิงเวียน ปวดศีรษะ สับสน ตัวสั่น พูดไม่ชัด กระสับกระส่าย
- ผลต่อการมองเห็น: เช่น มีอาการตาพร่า มองเห็นภาพซ้อน
- ผลต่อระบบทางเดินปัสสาวะ: เช่น มีอาการปัสสาวะขัด
- ผลต่อสภาพจิตใจ: เช่น ซึมเศร้า พฤติกรรมเปลี่ยนไป ประสาทหลอน
- ผลต่อตับ: ค่าบิลิรูบิน (Bilirubin)ในเลือดเพิ่มขึ้น ตัว/ตาเหลือง เอนไซม์การทำงานบางตัวของตับในเลือดสูงขึ้น เช่น Alkaline phosphatase, SGOT(Serum glutamic-oxaloacetic transaminase), SGPT (Serum glutamic-pyruvic transaminase)
- ต่อระบบทางเดินอาหาร: เช่น อาเจียน คลื่นไส้ ท้องเสียหรือท้องผูก แสบร้อนกลางอก ปวดท้อง
- ผลต่อผิวหนัง: เช่น เหงื่อออกมาก มีผื่นคัน
- ผลต่อระบบเลือด: เช่น มีภาวะ Leukopenia(เม็ดเลือดขาวต่ำ) Granulocytopenia (เม็ดเลือดขาวชนิด Granulocyte ต่ำ)
- ผลต่อกล้ามเนื้อ: เช่น กล้ามเนื้ออ่อนแรง
- อื่นๆ: เช่น ความรู้สึกทางเพศเสื่อม
เภสัชวิทยา Pharmacology